**ГРАНСКИМ САВЕЗИМА**

**ТЕРИТОРИЈАЛНИМ САВЕЗИМА**

**КЛУБОВИМА И ДРУШТВИМА**

**Предмет: СТРУЧНО ОСПОСОБЉАВАЊЕ КАДРОВА СПОРТУ**

Поштовани спортски пријатељи,

Обавештавамо Вас да Факултет за спорт и туризам – ТИМС из Новог Сада, **13. маја 2016. године**, започиње са новим циклусом стручног оспособљавања за стицање звања **спортски оперативни тренер, спортски инструктор специјалиста, спортско-рекреативни водитељ и спортски и национални спортски судија,**  и то у **Новом Саду и Београду.**

Програм се реализује у складу са Законом о спорту РС и Правилником о номенклатури спортских занимања и звања, у сарадњи са надлежним гранским савезима, а право уписа имају кандидати који су завршили, најмање, средњу школу.

Програм стручног оспособљавања за стицање звања **спортски оперативни тренер, спортски инструктор специјалиста** и **спортско-** **рекреативни водитељ** подразумева трећи ниво оспособљавања са 240 наставних часова, а састоји се из општих и ужестручних предмета и реализује се у оквиру свих спортских грана ( од атлетике, преко борилачких спортова, кошарке, одбојке, рукомета, до јоге, коњичког спорта и шаха), изузимајући екстремне спортове.

Програм за стручно оспособљавање **спортских и** **националних спортских судија** предвиђа први, односно други ниво оспособљавања са 60, односно 120 наставних часова.

Наставу из општих предмета реализују професори Факултета, а за ужестручне предмете, одговарајући савез или Факултет, у сарадњи са надлежним гранским савезом.

Цена за тренере, инструкторе и рекреаторе се креће од 190 до 390 евра (у зависности од спортске гране, односно да ли Факултет реализује само општи део или програм у целини), за судије је 80 и 140 евра, а плаћа се у ратама по средњем курсу НБС на дан плаћања.

У цену свих наведених програма урачуната су предавања, консултације, пријаве за све испите, грађа за припрему испита и сертификат. Гранским и територијалним савезима, који обезбеде већи број полазника Факултет је спреман да омогући посебне погодности и одговарајући попуст!!!

Свима полазницима који су на вишој или високој школи положили неки од испита који се налазе у нашем програму, или су га положили кроз одговарајуће програме стручног оспособљавања, исти се признају, а цена умањује. Сертификате издајемо и на енглеском језику уз доплату од 15 евра.

Настава из општих предмета **почиње 13. маја 2016. године** и организоваће се петком од 16,00 до 19,00 и суботом од 09,00 до 16,00 часова.

Додатне информације о програмима стручног оспособљавања могу се пронаћи на сајту факултета: **www.tims.edu.rs** (Стручно оспособљавање у спорту и туризму - детаљније), где се може наћи и пријава коју треба да попуне сви заинтересовани кандидати. Информације се могу добити и на телефоне **021 530 633 и 021 530 231,** или путем мејла: **slobodan.krneta@tims.edu.rs** од професора Слободана Крнете.

Молимо Вас да о овоме обавестите заинтересоване у вашој средини!

Са поштовањем!

Координатор програма Председник савета

Проф. Слободан Крнета Проф. др Златко Ахметовић